• •

Všetci záujemci

• •

|  |  |  |  |
| --- | --- | --- | --- |
| **Váš list číslo/zo dňa** | **Naše číslo** | **Vybavuje/linka** | **Bratislava** |
|  | SE-VO1-2022/003736-013 | PaedDr. Rybárik / 445 91 | 26.10. 2022 |

**Vec:**

**Zaslanie odpovede na žiadosť o vysvetlenie výzvy na predkladanie ponúk a predĺženie lehoty**

**na predkladanie ponúk**

Na základe doručenej žiadosti o vysvetlenie informácií potrebných na vypracovanie ponuky a v súlade s § 48 zákona č. 343/2015 Z. z. o verejnom obstarávaní a  o zmene a  doplnení niektorých zákonov v  znení neskorších predpisov (ďalej len „zákon“) Vám zasielame vysvetlenie informácií uvedených vo výzve na predkladanie ponúk, ktoré verejný obstarávateľ zároveň zverejnil v Prehľade systému JOSEPHINE v rámci predmetnej zákazky

***„VO - Výpočtová technika SIRENE II.“,*** zadanej v rámci dynamického nákupného systému „IKT zariadenia DNS.

**Otázka č.1**

Vážený Verejný obstarávateľ, týmto by sme Vás chceli požiadať o odpoveď k nasledujúcej otázke:

1. Verejný obstarávateľ v súťažných pokladoch, v dokumente „Opis predmetu zákazky - Vzor vlastného návrhu plnenia“, predmetu zákazky „Výpočtová technika SIRENE II.“, vo vzťahu k položke č.2 „Notebook typ 1“, požaduje pri parametri „Batéria“ kapacitu v hodnote „minimálne 55 Wh“. Týmto si však dovoľujeme Verejného obstarávateľa upozorniť na skutočnosť, že v zariadeniach typu „Notebook“, sa v súčasnej dobe spravidla využívajú batérie s nižším počtom článkov a nižšou kapacitou, vzhľadom na fakt, že Výrobcovia do zariadení implementujú komponenty, ktoré pre svoj riadny chod už nepotrebujú spotrebovať toľko elektrickej energie a teda batéria nemusí taký objem energie produkovať. Výdrž zariadení pri využívaní nového typu batérii zostáva zachovaná či dokonca vyššia, sú zároveň podstatne tenšie, ľahšie, menej sa zahrievajú a pre svoj riadny chod spotrebúvajú výrazne menej elektrickej energie.

Bude Verejný obstarávateľ pri položke č.2 „Notebook typ 1“, pri parametri „Batéria“ akceptovať kapacitu v hodnote „minimálne 51Wh“, pri zachovaní všetkých ostatných Verejným obstarávateľom vymienených technických parametrov položky?

**Odpoveď na otázku č. 1**

Verejný obstarávateľ akceptuje pripomienku záujemcu pri zachovaní všetkých ostatných vymienených technických parametrov položky a upravuje znenie v Prílohe č. 1 súťažných podkladov Opis predmetu zákazky / Vlastný návrh plnenia pri Položke č.2 – **Notebook typ 1**. Verejný obstarávateľ upravuje znenie parametra **Batéria**: nasledovne:

**kapacita min. 51 Wh.**

**Doplňujúce informácie**

Vzhľadom na doplnenie súťažných podkladov verejný obstarávateľ v súlade § 21 ods. 4 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov predlžuje lehotu na predkladanie ponúk a otváranie ponúk. Verejný obstarávateľ mení pôvodne stanovené lehoty uvedené vo výzve na predkladanie ponúk a upravuje lehoty v rámci konkrétneho obstarávania nasledovne:

**Lehota - Predloženie ponuky**

Pôvodná hodnota : "03.11.2022 09:30:00"

Nová hodnota : "10.11.2022 12:00:00"

**Lehota - Otváranie ponúk**

Pôvodná hodnota : "03.11.2022 10:00:00"

Nová hodnota : "10.11.2022 13:00:00"

Nová verzia výzvy na predkladanie ponúk je zverejnená na prehľade v systéme JOSEPHINE, v rámci predmetnej zákazky:

https://josephine.proebiz.com/sk/tender/32039/summary

S úctou

|  |
| --- |
| ............................................................ |

**Mgr. Ľubomír Kubička**

riaditeľ

odboru verejného obstarávania

Sekcia ekonomiky MV SR

Prílohy:

Príloha č. 1: Opis predmetu zákazky / Vlastný návrh plnenia